હવે કિન્નરોની વાત. કિન્નરોને બિચારાબાપડા કહીને લેખાય છે. (આપણા મિડિયામાં જે લોકો તોફાની છે, અસામાજિક છે તેમને બિચારાબાપડા રજૂ કરવાની બહુ ફેશન છે.) પરંતુ બધા કિન્નરો શું બિચારાબાપડા હોય છે? શું તેઓ અસામાજિક પ્રવૃત્તિમાં મોટા પાયે લિપ્ત નથી? તેમનું નેટવર્ક મજબૂત હોય છે. કોના ઘરમાં બાળકનો જન્મ થયો ત્યાંથી માંડીને દીકરો-વહુ અલગ રહે છે તે બધી જ તેમને ખબર હોય છે અને વારેતહેવારે જાણે ખંડણી ઉઘરાવતા હોય તેમ પૈસા લેવા આવી જાય. અને તેઓ કહે તેટલા પૈસા આપવાના. જો ન આપો તો સાડી ઊંચા કરવા જેવી અભદ્રતા દાખવવા પર આવી જાય. એટલું જ નહીં, જે ઘરેથી પૈસા લીધા હોય તે ઘરની બહારની દીવાલ પર પોતાનાં નામો ચિતરીને ચાલ્યા જાય. આ રીતસર દાદાગીરી નથી તો શું છે? તેમને બહુચર માતાના ભક્તો ગણાવાય છે પરંતુ મોટા ભાગના શું ભક્ત જેવું જીવન જીવતા હોય છે? આજે જ અમદાવાદમાં સમાચાર છે કે કિન્નરોનાં બે જૂથો વચ્ચે એ વાત પર અથડામણ થઈ કે તેઓ એકબીજાના એરિયામાં આવીને પૈસા ઉઘરાવતા હતા. આ અગાઉ એક વિસ્તારમાં નકલી કિન્નરો (એટલે કે પુરુષો) પેન્ટ પર સાડી પહેરીને પૈસા ઉઘરાવવા આવેલા અને તે જ સમયે અસલી કિન્નરો આવી ચડ્યા અને બંને વચ્ચે પછી તો લડાઈ થઈ. કિન્નરોનું કેટલાક સજાતીય પુરુષો શોષણ પણ કરતા હોય છે તો કેટલાક કિન્નરો પૈસા માટે મુખમૈથુન કરતા હોય છે. તો કેટલાકને ફરજિયાત સેક્સના ધંધામાં ધકેલાતા હોય છે. બાંગ્લાદેશની ડેઇલી સ્ટાર વેબસાઇટ મુજબ, હિજડાઓ દ્વારા ઑર્ગેનાઇઝ્ડ ક્રાઇમમાં ખૂબ જ વધારો થયો છે. અમદાવાદની સોનિયા દે કે દિલ્લીની નીલમબાઈ જેવી વ્યંઢળને બિચારીબાપડી કહી શકાય? મોદી સરકારે ૨૦૧૬માં કિન્નરોને સમાજના મુખ્યપ્રવાહમાં લાવવા તેમને સામાજિક જીવન, શિક્ષણ અને આર્થિક ક્ષેત્રમાં સ્વતંત્રતા આપવા કાયદો લાવ્યો. તેમાં કિન્નરોના ઉત્પીડનને રોકવા જોગવાઈ છે, પરંતુ કિન્નરો દ્વારા થતા ઉત્પીડન માટે કોઈ કાયદો છે? તેઓ બળજબરીથી યુવકના ગુપ્તાંગ કાપી તેમને કિન્નર બનાવી દે છે તે માટે કોઈ કાયદો છે?